മുഹമ്മദ് റിയാസ് അടുത്ത കേരളാമുഖ്യമന്ത്രിയെന്ന് കെ.സുരേന്ദ്രന് കൊച്ചി :മന്ത്രി പി.എ മുഹമ്മദ് റിയാസിനെ കേരളത്തിന്റെ അടുത്ത മുഖ്യമന്ത്രിയാക്കാനുള്ള നീക്കങ്ങളാണ് മുഖ്യമന്ത്രി പിണറായി വിജയന് നടത്തി കൊണ്ടിരിക്കുന്നതെന്ന് ബി.ജെ.പി സംസ്ഥാന അധ്യക്ഷന് കെ. സുരേന്ദ്രന്. ശക്തമായ പി.ആര് പ്രവര്ത്തനങ്ങളാണ് മുഹമ്മദ് റിയാസിന് വേണ്ടി നടക്കുന്നത്. മുഹമ്മദ് റിയാസിന് വേണ്ടി ഇപ്പോള് നടക്കുന്ന പി.ആര് പ്രവര്ത്തനങ്ങള് ഭാവിയെ മുന്നിര്ത്തിയുള്ള നീക്കങ്ങളാണ്. അടുത്ത തവണ സി.പി.എം മുന്നോട്ട് വയ്ക്കാന് പോകുന്നത് യുവമുസ്ലീം മുഖ്യമന്ത്രിയെ ആണെന്നും സുരേന്ദ്രന് പറഞ്ഞു. സുരേന്ദ്രന്റെ അഭിമുഖത്തില് നിന്ന് ഞാന് അഞ്ച് വര്ഷം ഇപ്പുറത്ത് നിന്നാണ് സംസാരിക്കുന്നത്. അടുത്ത തവണ സിപിഐഎം കൊണ്ടുവരാന് പോകുന്നത് ഒരു മുസ്ലീം മുഖ്യമന്ത്രിയെയായിരിക്കും. അതിനുള്ള എല്ലാ തയ്യാറെടുപ്പുകളും പിണറായി വിജയന് നടത്തി കൊണ്ടിരിക്കുകയാണ്. നമ്മള് എന്ത് പറഞ്ഞാലും ലീഗിന്റെ അടിത്തറ തകരും. ഇപ്പൊ ഈ മന്ത്രിസഭയില് ഒരേയൊരു മന്ത്രിക്ക് വേണ്ടിയേ പിആര് പ്രവര്ത്തനങ്ങള് ശക്തമായി നടക്കുന്നുള്ളൂ. അത് പി.എ മുഹമ്മദ് റിയാസിന് വേണ്ടിയാണ്. നിങ്ങള് മാധ്യമങ്ങള് അത് എത്രമാത്രം ശ്രദ്ധിക്കുന്നുണ്ടെന്ന് എനിക്ക് അറിയില്ല. എല്ലാ ദിവസവും ശക്തമായ പിആര് പ്രവര്ത്തനങ്ങളാണ് അദ്ദേഹത്തിന് വേണ്ടി എല്ലാ സ്ഥലങ്ങളിലും നടക്കുന്നത്. അദ്ദേഹം പല സ്ഥലങ്ങളിലും റോഡ് കുഴി നന്നാക്കാന് പോകുന്നു. ഒന്നും ഇതുവരെ നന്നായിട്ടില്ല. പ്രശ്നത്തിനൊന്നും പരിഹാരം കണ്ടില്ല. പക്ഷെ വളരെ ചടുലമായ രീതിയില് പ്രവര്ത്തിക്കുന്ന ഒരു മന്ത്രിയാണ് റിയാസ് എന്ന് വരുത്താനുള്ള വലിയൊരു പ്ലാന് നടന്നുകൊണ്ടിരിക്കുകയാണ്. ഇത് ഒരു ഷോര്ട്ട് ടേം ലക്ഷ്യം വച്ചുകൊണ്ടുള്ള ഒരു നീക്കമല്ല. ഞാന് ഇതിനെ ഒരു ഫാമിലി പൊളിറ്റിക്സ് അയൊന്നും ചെറുതാക്കി കാണിക്കാന് ആഗ്രഹിക്കുന്നേ ഇല്ല. വളരെ ആസൂത്രിതമായിട്ടുള്ള ഒരു പ്ലാന് ആണിത്. അടുത്ത തവണ സി.പി.എം മുന്നോട്ട് വയ്ക്കാന് പോകുന്നത് ഒരു യുവ മുസ്ലീം മുഖ്യമന്ത്രി നമ്മുടെ നാടിന് ആവശ്യമുണ്ടെന്ന നിലയിലായിരിക്കും. പത്തു വര്ഷം അധികാരത്തില് നിന്ന് മാറിനില്ക്കുന്നതില് കോണ്ഗ്രസുകാര് തന്നെ അസംതൃപ്തരാണ്. മുസ്ലീം ലീഗിനെ പോലെയൊരു കച്ചവട പാര്ട്ടിക്ക് ഇനി യുഡിഎഫിനകത്ത് ആശയം പറഞ്ഞുകൊണ്ടൊന്നും നില്ക്കാന് സാധിക്കില്ല. ഇത് മനസ്സിലാക്കി ലീഗില് നിന്ന് കൊഴിഞ്ഞുപോക്കിന് ആക്കം കൂട്ടാനാണ് സി.പി.എം ഇങ്ങനെ ഒരു പദ്ധതി നടത്തുന്നത്. സി.പി.എമ്മിന് അറിയാം ഈ അഞ്ചു വര്ഷം കൊണ്ട് നല്ല രീതിയില് അവരുടെ ഹിന്ദു വോട്ട് ബാങ്കില് വിള്ളല് ഉണ്ടാവും എന്ന്. ഈ അഞ്ചു വര്ഷം കൊണ്ട് സി.പി.എമ്മിന്റെ പിന്നോക്ക ദളിത് ഹിന്ദു വോട്ട് ബാങ്കില് അവര്ക്ക് വലിയ രീതിയില് ഇടിവ് ഉണ്ടാവും. അക്കാര്യത്തില് യാതൊരു സംശയവും വേണ്ട. അത് അവര് നികത്താന് ശ്രമിക്കുന്നത് മുസ്ലീം ലീഗിനെ തകര്ത്ത് കൊണ്ടാണ്. ഇപ്പോള് തന്നെ ലീഗ് ശക്തമല്ലാത്ത സ്ഥലങ്ങളില് മുസ്ലീം വോട്ടുകള് എല്ഡിഎഫിന് ലഭിച്ചിട്ടുണ്ട്. ലീഗ് മത്സരിക്കാത്ത സ്ഥലങ്ങളിലെ ലീഗിന്റെ വോട്ടും എല്ഡിഎഫിന് പോയി. ഈയൊരു രാഷ്ട്രീയത്തിലേക്ക് കേരളം പോകുകയാണ്. ബംഗാളില് മമത ബാനര്ജി എന്താണോ ചെയ്തത് അതിന്റെ ഒരു പുതിയ പതിപ്പ് കേരളത്തില് കൊണ്ടുവരാനാണ് പിണറായി വിജയന് ശ്രമിക്കുന്നത്. പാര്ട്ടി ഒന്നും ഇല്ല ഇപ്പോള്. എല്ലാം പിണറായി വിജയന് തീരുമാനിക്കുന്നതാണ്. ഇനി വരുന്ന തിരഞ്ഞെടുപ്പിലെ ലക്ഷ്യം ഒരു മുസ്ലീം മുഖ്യമന്ത്രി ഉണ്ടാവണം അതൊരു സി.പി.എമ്മുകാരനായിട്ടുള്ള മുസ്ലീം മുഖ്യമന്ത്രി ആവണം എന്നതുമാണ്. എന്തായാലും കുഞ്ഞാലിക്കുട്ടി മുഖ്യമന്ത്രി ആകാത്ത സ്ഥിതിക്ക് അതാണ് നല്ലത് എന്നുള്ള ഒരു പൊതു സമീപനത്തിലേക്ക് ആ സമുദായം വരുകയാണ്